कोच्ची: केरल की एक 43 वर्षीय नन ने रोमन कैथोलिक चर्च को चेतावनी देते हुए कहा है कि अगर रोमन कैथोलिक चर्च ने उनके साथ हुए अपराध के खिलाफ चुप्पी नहीं तोड़ी, तो लोगों का विश्वास चर्च से उठ जाएगा. नन ने सवाल उठाते हुए कहा है कि इन जघन्य आरोपों पर रोमन कैथोलिक चर्च अभी तक चुप क्यों है ? नन ने जलंधर के रोमन कैथोलिक डायोसीज के बिशप फ्रांको मुलक्कल पर आरोप लगाया है कि 2014 में एक महत्वपूर्ण मुद्दे पर चर्चा करने के बहाने उन्हें बुलाए जाने के बाद उनके साथ बलात्कार किया, जिसके बाद में बिशप ने अगले दो वर्षों में कथित तौर पर 13 बार बलात्कार किया.